‘પેડમેન’ બાદ અક્ષયની આગામી ફિલ્મ ‘૨.૦’ એપ્રિલમાં રિલીઝ થશે. અક્ષયકુમાર આ ફિલ્મમાં વિલનના રોલમાં છે. અક્ષયકુમાર કહે છે કે દરેક ફિલ્મમાં એન્ટરટેઇન્મેન્ટની સાથે કોઇ સોશિયલ મેસેજ પણ હોય તો સારું કહેવાય. સિનેમાને હું એક માધ્યમ માનું છું, જેના દ્વારા અમે અમારી કોઇ પણ વાત લોકોના દિલ સુધી પહોંચાડી શકીએ છીએ. મને લાગે છે કે હું કાંઇ પણ અલગ કરતો નથી. માત્ર વાત એટલી જ છે કે મારી પાસે મારી વાત રજૂ કરવાનું એક માધ્યમ છે અને હું તેનો ફાયદો ઉઠાવી રહ્યો છું.